આયતુલ્લાહ સૈયદ મહમુદ તાલેકાની(ર.અ.) ફરમાવે છે : કદાચ ઉભા થઇ જવાનો હુકમ ફક્ત એહતેરામ માટે હોય. નહિં તો અલ્લાહ અને રસુલ અને બીજા અઇમ્માહ(અ.સ.)નું પણ નામ લેવામાં આવે તો ઉભા થઇ જઇને એહતેરામ જરૂરી હોત. પરંતુ (ઇમામે ઝમાના(અ.સ.) માટે ખાસ ઉભા થઇ જવું તે) તૈયાર રહેવાનો હૂકમ, સમગ્ર દૂનિયામાં પરિવર્તન (ઇન્કેલાબ) માટે પગલા લેવા માટેની તૈયારી, ઇમામ (અ.સ.)ની મદદ કરવા માટે તેઓની હરોળોમાં ઉભા રહેવાની ઇચ્છા વ્યકત કરવી, આ બધી બાબતોનો ઇઝહાર કરવો તે જ તેની હકીકત છે. અને આ મુસીબતો, બની ઉમય્યાની હુકુમતોની ઝીલ્લત અને રૂસ્વાઇની શરૂઆતથી, વંશીય લડાઇઓ અને બેરહેમ હુમલાઓથી, બાતીલ હુકુમતો એક પછી એક લોકો ઉપર થોપી દેવામાં આવતી હતી. પરંતુ આજે તેઓના પગલાના નિશાન પણ બાકી નથી. પરંતુ જે દીન જેનો હુકમ દીનના સાચા હાદીઓ આપે છે, જ્યારે ઇલાહી હુકુમતના પાયારૂપ ઇમામનું નામ “કાએમ(અ.સ.) લેવામાં આવે તો ઉભા થઇને તેઓના હુકમો પર પોતાની હાજરીને જાહેર કરો અને હંમેશા પોતાને તાકતવર બતાવો.